### Resume

Sydtrafik har sendt notat om optimering af natbusbetjening i høring frem til 1. august 2023. I dag er der strækninger, hvor der er dobbelt betjening af henholdvis regionale og kommunale natbusser. Notatet indeholder et forslag til optimering af natbusser, så dobbeltbetjening fjernes og ruter som ikke benyttes nedlægges.

### Sagsfremstilling

Sydtrafik har udarbejdet et notat om den regionale og kommunale natbusbetjening med henblik på en eventuel sanering af natbuskørslen.

Der findes i dag fire forskellige typer natbusser:

* Regionalt finansierede helårsnatbusser betales af Region Syddanmark (rute 873 Vejle - [adresse] - Hedensted, 875 Vejle - [adresse] - Kolding og 876 Vejle - Børkop - Fredericia)
* Regionalt finaniserede julenatbusser betales af Region Syddanmark og Midttrafik (13 ruter, hvor 3 betjener Vejle Kommune)
* Kommunalt finansierede helårsnatbusser kører kun i Sønderborg
* Kommunalt finansierede julenatbusser, som kører i Esbjerg, Vejle, Kolding, Haderslev og Aabenraa.

De regionalt finansierede helårsnatbusser kører dog ikke i juli og i december. I december erstattes de af regionalt finansierede julenatbusser.

Som en del af af de regionalt finaniserede natbusser er der tre ruter, herunder to ruter, som kører i Vejle Kommune. Det er rute 837 Vejle - [adresse] - Kolding, samt rute 861 Vejle - Dagny Mortensen - [adresse] - Fredericia. Disse ruter opfylder ikke de regionale betjeningsprincipper, da der ikke er passagerer på tværs af kommunegrænsen. De regionale finansierede julenatbusser fremgår af vedlagte bilag.

Vejle Kommune finansierer tre julenatbusser, som kører natten efter fredag og lørdag de sidste fire weekender op til jul. Det er ruterne 836 Vejle - [adresse] - [adresse], 838a Vejle - [adresse] samt rute 839 Vejle - Jelling.

Der er stort sammenfald i ruteforløb mellem to af de regionale (rute 838a og 861) og [adresse].

De samlede udgifter til natbusserne i Sydtrafik beløber sig årlig til ca. 1,5 mio. kr. Heraf betaler Vejle Kommune ca. 25.000 kr.

Sydtrafik foreslår, at de tre regionale natbusruter, som ikke opfylder de regionale betjeningsprincipper nedlægges fra 2024. Det vil være muligt, at Vejle og [adresse] overtager rute 837, og Vejle og [adresse] overtager rute 861.

De regionale julenatbusser foreslås omlagt fra julen 2023, således at de bliver en del af de regionale helårsnatbusser. Disse forslås at køre hele året inkl. juli og december måned. Endelig anbefaler Sydtrafik, at Vejle Kommune nedlægger to julenatbusser rute 836 og rute 838a på grund af den meget lave belægning, samt at frekvensen på den sidste rute 839 reduceres fra 4 til 2 afgange.

![](data:image/png;base64...)

Figur 1. Oversigt over berørte natbusruter i Vejle Kommune.

På workshoppen den 8. maj 2023 om gentænkningen af den kollektive trafik nævnte ungepanelet, at de unge har ønsker om natbusbetjening.

Hvis Vejle overtager delstrækninger af rute 837 og 861 må det forventes, at den nuværende udgift fastholdes, fordi der opnås en besparelse på nedlæggelse af rute 836 og 838a. Den besparelse kan anvendes til at finansiere overtagelsen af rute 837 og 861.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Natbusser giver en god og trafiksikker løsning til især de unge, som ønsker at feste i weekenden.

### Teknik- og Miljødirektøren indstiller,

|  |  |
| --- | --- |
| at | Teknisk Udvalg afgiver et høringssvar, der anbefaler, |
| at | den nuværende udgift til natbusserne på 25.000 kr. fastholdes og finaniseres via den kollektive trafik. |

* at de regionale natbusser kører hele året
* at de nuværende julenatbusser rute 836 Vejle - [adresse] og 838a Vejle - [adresse] nedlægges
* at frekvensen på rute 839 Vejle - Jelling reduceres fra 4 til 2 fra julen 2023
* at Sydtrafik undersøger muligheden for at opretholde rute 837 og 861 i samarbejde med henholdsvis Kolding og Fredericia kommuner.

### Beslutning

Godkendt.

Gunnar Gregersen og Asger Jakobsen var fraværende.